Sukladno čl 13., 14., 15. i 16. Pravilnika o financijskom izvještavanju u proračunskom računovodstvu („Narodne novine“, broj 03/15, 93/15, 135/15, 2/17, 28/17, 112/18, 126/19 i 108/20) podnose se

BILJEŠKE UZ FINANCIJSKI IZVJEŠTAJ

Opći podatci:

Naziv obveznika: **OPĆA BOLNICA ZADAR** Šifra grada/opć.: **520 – Zadarska/Zadar**

Pošta i mjesto: **23000 ZADAR** Broj RKP-a: **34024**

Ulica i kućni broj: **BOŽE PERIČIĆA 5.** Šifra djelatnosti: **8610** -**Djelatnosti bolnica**

OIB: **11854878552** Razdjel: **0000- Nema razdjela**

 Razina: **31 - proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju**

Razdoblje od: **01.01.2020. do 31.12.2020.** AOP oznaka razdoblja: **2020-12**

**REKAPITULACIJA IZVJEŠĆA**



Sukladno čl. 14. Pravilnika o financijskom izvještavanju u proračunskom računovodstvu („Narodne novine“, broj 03/15, 93/15, 135/15, 2/17, 28/17, 112/18 i 129/19) podnose se

**I BILJEŠKE UZ bilancU (Obrazac Bil)**

**AoP 001 - IMOVINA**



*Isječak iz bilance na dan 31.12.2020. god.*

Uvidom u stanje imovine na dan 31.12.2020. godine evidentno je neznatno povećanje u odnosu na stanje 01.01.2020. godine za 8,0%. Povećanje se odnosi u najvećoj mjeri na značajnije izdatke za kapitalna ulaganja Opće bolnice Zadar u 2020. godini. U nastavku navodimo razloge zbog kojih je došlo do većih odstupanja od ostvarenja u izvještajnom razdoblju prethodne godine.

* **AOP- 014– POSTROJENJA I OPREMA indeks 150,4**



*Isječak iz bilance na dan 31.12.2020. god.*

Vrijednost postrojenja i opreme u upotrebi je povećana u 2020. godini za 50,40% u najvećoj mjeri zbog zanavljanja zastarjele medicinske opreme novom opremom, opremanja prostorija zgrade Poliklinike (ponajprije Odjela za laboratorijsku dijagnostiku u prizemlju zgrade Poliklinike) te opremanja COVID odjela na kojima su zbrinjavani pacijenti zaraženi virusom SARS-CoV-2. Ispravka vrijednosti postrojenja i opreme je porasla za 1,70% u odnosu na stanje 01.01.2020. godine tj. za 3.731.531,00 kunu.

* AOP- 024 - PRIJEVOZNA SREDSTVA (AOP 025 do 028 - 029) indeks 547,90



*Isječak iz bilance na dan 31.12.2020. god.*

Vrijednost prijevoznih sredstava u cestovnom prometu povećana je za 493.144,00 kune radi nabavki terenskog vozila za prikupljanje laboratorijskih uzoraka u iznosu 117.500,00 kn, jer postojeća vozila u voznom parku Opće bolnice Zadar nisu bila adekvatno opremljena niti su odgovarla standardima za prikupljanje istih, te kombi vozila za prijevoz terenskih ekipa za preuzimanje krvi u iznosu od 430.000,00 kuna financiran sredstvima iz Proračuna Zadarske županije. Nabavka novih vozila je bila početkom godine, stoga je i otpis vrijednosti prijevoznih sredstava povećan za 13,50%, odnosno za 54.356,00 kuna.

* AOP- 030 – KNJIGE, UMJETNIČKA DJELA I OSTALE IZLOŽBENE VRIJEDNOSTI (AOP 031 do 034 - 035) indeks 210,0



Vrijednost knjiga, umjetničkih djela i ostalih izložbenih vrijednosti porasla je u odnosu na dan 01.01.2020. godine za 7.389,00 kuna radi zanavljanja knjižničnog fonda aktualnim izdanjima temeljem neprekidnog praćenja objavljenih popisa obvezne i preporučene literature, kako za potrebe Opće bolnice Zadar i njezinih zdravstvenih djelatnika koji se bave znanstvenim istraživanjima, tako i za potrebe Sveučilišta u Zadru i Odjela za zdravstvene studije.

* AOP- 051 – SITNI INVENTAR (AOP 048+049-050) indeks 34,4



*Isječak iz bilance na dan 31.12.2020. god.*

Vrijednost Zaliha sitnog inventara je smanjena za 64.296,00 kuna radi izdavanja sitnog inventara u upotrebu koji se početkom godine nalazio na zalihama. Zbog opremanja COVID odjela potrebnom medicinskom opremom, uključujući i medicinski sitni inventar došlo je do značajnog porasta sitnog inventara u upotrebi, te ispravke vrijednosti istoga u visini od 1.550.578,00 kuna (povećanje od 12,20% u odnosu na 2019. godinu).

* **AOP- 051– DUGOTRAJNA NEFINANCIJSKA IMOVINA U PRIPREMI indeks 191,1**



*Isječak iz bilance na dan 31.12.2020. god.*

Vrijednost dugotrajne nefinancijske imovine u pripremi povećana je za 91,1% poradi nastavka radova na izgradnji zgrade Dnevnih bolnica Odjela za infektologiju, dermatologiju, onkologiju i pulmologiju. Vrijednost privremenih situacija za gradnju iste u 2020. godini iznosi 9.560.627,00 kuna.

* **AOP-064 – NOVAC U BANCI I BLAGAJNI indeks 72,4**



*Isječak iz bilance na dan 31.12.2020. god.*

Stanje novčanih sredstava na dan 31. prosinca 2020. iznosi: **9.850.764,00 kn,**

a odnosi se na:

* Izdvojena novčana sredstva (Donacije „Liga za borbu protiv raka“) 1.838.975,00 kn,
* Neutrošene namjenska sredstva 1.585.749,00 kn,
* Dio avansa (EU sredstva) DNB 1.180.880,00 kn,
* Dio avansa (EU sredstva) „Vaša sigurnost je u našim rukama“ 154.644,00 kn,
* Dio avansa (EU sredstva) „LAB-OP“ 245.983,00 kn,
* Dio avansa (EU sredstva) „ON TIME“ 144.244,00 kn,
* Depozit FINA/e (Lavčević Zadar d.o.o.) 4.573.290,00 kn,
* Prijelazni Ž-R 86.000,00 kn,
* Novac na deviznom Ž-R 523,00 kn,
* Novac u blagajni 40.476,00 kn.
* AOP-073 – OSTALA POTRAŽIVANJA indeks 49,0



*Isječak iz bilance na dan 31.12.2020. god.*

Smanjenje ostalih potraživanja u odnosu na stanje na dan 01.01.2020. godine nastalo je uslijed povećanja naplate starih potraživanja u najvećoj mjeri od strane HZZO-a, tj. refundacije rashoda za skupe lijekove za liječenje kroničnog hepatitisa C.

* **AOP-140 – POTRAŽIVANJA ZA PRIHODE POSLOVANJA indeks 178,8**



*Isječak iz bilance na dan 31.12.2020. god.*

Potraživanja za prihode poslovanja u odnosu na stanje 1. siječnja značajno su povećana uslijed lošije naplate potraživanja prihoda iz proračuna, prihoda od prodaje robe, pruženih usluga, a u najvećoj mjeri prihoda po posebnim propisima (dopunsko zdravstveno osiguranje, sudjelovanje u cijeni zdravstvenih usluga i sl.).

Ustanova je temeljem Zapisnika o usklađenju pristiglog od strane HZZO-a umanjila svoja potraživanja za fakturu preko ugovorenog limita u ukupnom iznosu od 2.448.556,30 kuna. Ukupna nenaplaćena dospjela i nedospjela potraživanja od strane HZZO-a, temeljem zapisnika o usklađenju iznose **13.385.314,00 kuna** dok su prethodne godine ista iznosila 6.788.079,58 kuna.

**oBVEZE I VLASTITI IZVORI**

* **AOP-163 – OBVEZE indeks 136,4**



*Isječak iz bilance na dan 31.12.2020. god.*

* **AOP-242-245 MANJAK PRIHODA indeks 155,8**



*Isječak iz bilance na dan 31.12.2020. god.*

Kumulirani manjak prihoda na dan 31.12.2020. iznosi ukupno 111.968.672,00 kune, što predstavlja povećanje od 55,80% u odnosu na početno stanje 01. siječnja 2020. godine. Razlika je nastala zbog iskazivanja manjka prihoda nad rashodima za tekuću godinu u iznosu od 40.121.945,00 kuna.

Sukladno čl. 82. Pravilnika o proračunskom računovodstvu (NN 124/14, 115/15, 87/16, 3/18 i 126/19) izvršena je korekcija rezultata za utrošene kapitalne prijenose ostvarene tijekom proračunske godine koji su utrošeni za nabavku nefinancijske imovine u iznosu od 37.380.164,00 kuna, također, za iznose prihoda od nefinancijske imovine koji su tijekom godine utrošeni za financiranje rashoda poslovanja u iznosu od 13.163,00 kune. Sukladno navedenom postoji odstupanje od iskazanih pozicija u obrascu PR-RAS i Bilanci.

* **AOP- 250-251 IZVANBILANČNI ZAPISI Indeks 334,8**



*Isječak iz bilance na dan 31.12.2020. god.*

Ukupan iznos od 34.647.721,00 kunu odnosi se na:

* Evidentiran iznos od 3.762.445,62 kuna odnosi se na zaprimljenu bankovnu garanciju za uredno izvršenje Ugovora za gradnju Zgrade dnevnih bolnica.
* Evidentiran iznos nabavne vrijednosti uređaja za snimanje Magnetskom rezonancom dobivenom na korištenje od strane Ministarstva zdravstva u ukupnom iznosu od 7.145.000,00 kuna. Odlukom o prijenosu vlasništva navedenim iznosom uvećati će se vrijednost dugotrajne materijalne imovine.
* Evidentirana sredstva za sistematske preglede za Odjel laboratorijske dijagnostike u iznosu od 23.417,44 kuna,
* Evidentirana sredstva za klinička ispitivanja namijenjena edukaciji zdravstvenih djelatnika u iznosu od 3.000,00 kuna.
* Evidentiran iznos od 23.713.857,95 kuna se odnosi na iznos pokrenutih sudskih sporova u tijeku.

Sukladno čl. 14. Pravilnika o financijskom izvještavanju u proračunskom računovodstvu („Narodne novine“, 03/15, 93/15, 135/15, 2/17, 28/17, 112/18, 126/19 i 108/20) u donjoj tablici prilaže se popis sudskih sporova u tijeku.

|  |  |  |  |  |
| --- | --- | --- | --- | --- |
| **Red. Br.** | **Poslovni broj** | **Opis prirode spora** |  **procijenjeno vrijeme odljeva ili priljeva sredstava** | **Procjena financijskog učinka koji može proisteći iz sudskog spora kao obveza ili imovina** |
| 1 | P-961/11 | Naknada štete | 2021. - 2022. |  195.000,00  |
| 2 | P-2264/11 | Naknada štete | 2021. - 2022. |  496.000,00  |
| 3 | P-1183/02 | Naknada štete | 2021. - 2022. |  411.012,61  |
| 4 | P-633/06 | Naknada štete | 2021. - 2022. |  416.500,00  |
| 5 | P/294/10 | Naknada štete | 2021. - 2022. |  1.766.544,37  |
| 6 | P-4227/09 | Naknada štete | 2021. - 2022. |  1.044.400,00  |
| 7 | P-1025/13 | Naknada štete | 2021. - 2022. |  200.000,00  |
| 8 |  P-426/11 | Naknada štete | 2021. - 2022. |  90.000,00  |
| 9 | Pn-59/15 | Naknada štete | 2021. - 2022. |  512.923,33  |
| 10 | Pn-200/2017 | Naknada štete | 2021. - 2022. |  560.177,00  |
| 11 | Pn-164/17 | Naknada štete | 2021. - 2022. |  229.123,35  |
| 12 | 57-Pn-88/16 88/16  | Naknada štete | 2021. - 2022. |  89.784,00  |
| 13 | Pn-1974/17 | Naknada štete | 2021. - 2022. |  80.500,00  |
| 14 | Pr-6/17 | Naknada štete | 2021. - 2022. |  10.001,00  |
| 15 | P-195/17-3 | Naknada štete | 2021. - 2022. |  350.000,00  |
| 16 | Pp 11 g-732/17 | Naknada štete | 2021. - 2022. |  300.000,00  |
| 17 | Uslrs-97/18-2 | Naknada štete | 2021. - 2022. |  10.000,01  |
| 18 | Pn-27/18 | Radni spor | 2021. - 2022. |  701.353,09  |
| 19 | Pr-31/18 | Radni spor | 2021. - 2022. |  10.000,00  |
| 20 | Pr-39/18 | Radni spor | 2021. - 2022. |  60.694,03  |
| 21 | P-2264/11 | Naknada štete | 2021. - 2022. |  51.230,00  |
| 22 | P-4227/09 | Naknada štete | 2021. - 2022. |  675.600,00  |
| 23 | P-426/11  | Naknada štete | 2021. - 2022. |  180.000,00  |
| 24 |  P-2203/18 | Radni spor | 2021. - 2022. |  10.000,00  |
| 25 |  Pr-114/18 | Radni spor | 2021. - 2022. |  40.250,00  |
| 27 |  Pr-94/19 | Radni spor | 2021. - 2022. |  158.000,00  |
| 28 | P-11331/19 | Radni spor | 2021. - 2022. |  520.000,00  |
| 30 |  P-10/15 (RAZLIKA) | Naknada štete | 2021. - 2022. |  2.730.370,96  |
| 31 | Radni sporovi vezani za dodatke na prekovremeni rad | Radni spor | 2021. - 2022. |  11.814.394,00  |
| **Ukupno** |  |  **23.713.857,95**  |

*Popis sudskih sporova u tijeku na dan 31.12.2020. god.*

**II BILJEŠKE UZ IZVJEŠTAJ O OBVEZAMA (Obrazac OBVEZE)**

* **AOP-036 / 037 – STANJE OBVEZA NA KRAJU IZVJEŠTAJNOG RAZDOBLJA**



*Isječak iz obrasca obveze na dan 31.12.2020. god.*

PRIKAZ DOSPJELIH OBVEZA



Analizirajući dospjele obveze uočeno je konstantno smanjenje istih u razdoblju od 31.12.2016. godine do 31.12.2019. godine, a u periodu između 31.12.2019. godine i 31.12.2020. godine uočljivo je povećanje dospjelih obveza s 47.910.175,00 kn na 75.394.565,00 kn.

Unatoč raznim čimbenicima na koje ustanova nije mogla utjecati (isplata božićnice, regresa, dječjih darova, izmjene u Zakonu o radu, kolektivnom ugovoru i slično) ostvareno je ukupno smanjenje dospjelih obveza u iznosu od 9.191.553,00 kuna u odnosu na stanje na dan 31.12.2016. godine, smanjenje od 4.219.933,00 kuna u odnosu na stanje na dan 31.12.2017. godine, te 2.313.128,00 kuna u odnosu na stanje na dan 31.12.2018. godine. Uzrok povećanju dospjelih obveza u odnosu na dan 31.12.2019. godine leži u činjenici naglog povećanja rashoda Ustanove za nabavku medicinske opreme, prilagodbu prostora, nabavku zaštitne opreme, izmjene kolektivnog ugovora i ugovora za isplatu plaća, kao i značajno smanjenje prihoda zbog smanjenog obujma rada uslijed prilagodbe novim okolnostima uzrokovanima Odlukama Nacionalnog stožera civilne zaštite Republike Hrvatske, uputa i Odluka resornog Ministarstva zdravstva, a sve vezano za prisutnost i utjecaj epidemije bolesti COVID-19, uzrokovane virusom SARS-CoV-2. Prisutnost epidemije bolesti COVID-19 dovela je do značajne reorganizacije rada Ustanove i prilagodbe rada u novonastalim uvjetima, a samo dovođenje Ustanove u uvjete u kojima se može nositi s nastalom situacijom zahtijevalo je prilagodbu u poslovanju Ustanove, ali koja nije naišla na jednaku razinu prilagodbe od strane HZZO-a u pogledu bolničkih limita i plaćanju po učinku rada Ustanova. Ukupno smanjenje prihoda od strane HZZO tako iznosi 29.278.562,00 kuna – proizašlih zbog manjeg obujma pruženih usluga, a sve temeljem mjera suzbijanja COVID-19 pandemije. Izmjene prava radnika temeljem Odluka resornog ministarstva i izmjena kolektivnog ugovora ukupni rashodi za zaposlene porasli za 21.305.303,00 kuna, a materijalni rashodi za lijekove, potrošni medicinski materijal i tekuće i investicijsko ulaganje u postrojenja i opremu 15.410.301,00 kuna. Opća bolnica Zadar je, u svrhu povećanja likvidnosti i radi sprječavanja obustave isporuke lijekova i zaštitne opreme, tijekom 2020. godine primila uplatu od 350.880,00 kuna od strane HZZO-a, te 34.115.625,00 kn temeljem Ugovora o načinu utroška namjenskih financijskih sredstava između Ministarstva zdravstva i Zadarske županije KLASA: 401-01/20-1/8, URBROJ: 2198/1-01-20-2 od 13. studenoga 2020. godine.

**IIi IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA** (Obrazac – P-VRIO)

Sukladno čl. 16. Pravilnika o financijskom izvještavanju u proračunskom računovodstvu („Narodne novine“, broj 03/15, 93/15, 135/15, 2/17, 28/17, 112/18, 126/19 i 108/20) u Bilješkama uz Izvještaj o prihodima i rashodima, primicima i izdacima navodimo značajne promjene u obujmu imovine:

* **AOP- 001 – PROMJENE U VRIJEDNOSTI I OBUJMU IMOVINE**



*Isječak iz obrasca P-VRIO.*

**Povećanje u vrijednosti i obujmu imovine**

Višak osnovnih sredstava po provedenom popisu: 7.450,00 kuna,

Pomoći između proračunskih korisnika (nabavka opreme) 726.230,00 kuna,

Pomoći između proračunskih korisnika (Sitni inventar) 96.657,00 kuna,

Zaštitna oprema zaprimljena od strane Nacionalnog stožera i ravnateljstva civilne zašite 781.061,00 kuna.

**Smanjenje u vrijednosti i obujmu imovine**

Rashodi osnovnih sredstava: 79.411,00 kuna,

Otpis kamata iz poslovnih odnosa 2.686,00 kuna,

Rashod lijekova 43,00 kune.

**IV IZVJEŠTAJ O RASHODIMA PREMA FUNKCIJSKOJ KLASIFIKACIJI (obrazac ras-funkcijski)**



*Isječak iz obrasca ras-funkcijski na dan 31.12.2020. god.*

* **AOP-096 – USLUGE OPĆIH BOLNICA Indeks 119,6**

Razvrstani su rashodi poslovanja iz razreda 3 i rashodi za nabavu nefinancijske imovine razreda 4.

* **AOP-101– ISTRAŽIVANJE I RAZVOJ ZDRAVSTVA Indeks 227,1**

Iskazani su rashodi obavljanja kliničkih ispitivanja i uvođenja novih lijekova.

**V izvještaj o prihodima i rashodima, primicima i izdacima** (Obrazac - PRRAS)

Sukladno čl 15. Pravilnika o financijskom izvještavanju u proračunskom računovodstvu („Narodne novine“, broj 03/15, 93/15, 135/15, 2/17, 28/17, 112/18, 129/19 i 108/20) u Bilješkama uz Izvještaj o prihodima i rashodima, primicima i izdacima navodimo razloge zbog kojih je došlo do većih odstupanja od ostvarenja u izvještajnom razdoblju prethodne godine.

* **AOP- 001 - PRIHODI POSLOVANJA Indeks 108,50**

**OSTVARENI PRIHODI PRETHODNA GODINA 385.782.362,00 kuna**

**OSTVARENI PRIHODI TEKUĆA GODINA 418.625.473,00 kuna**

Pojedinačno analizirajući prihode poslovanja po pojedinim računima računskog plana zabilježena su sljedeća odstupanja:

* AOP-057 - POMOĆI OD IZVANPRORAČUNSKIH KORISNIKA Indeks 270,40



Tijekom 2020. godine ostvareni su značajno veći prihodi od strane Hrvatskog zavoda za zapošljavanje u odnosu na 2019. godinu kroz financiranje mjera zapošljavanja zdravstvenih djelatnika – pripravnika. U odnosu na ranija razdoblja, HZZ je prestao financirati mjere stručnog osposobljavanja za rad bez zasnivanja radnog odnosa, jer je navedena mjera ukinuta s početkom 2020. godine. Ostvareni su veći prihodi od Pomoći od izvanproračunskih korisnika u 2020. godini u odnosu na 2019. godinu u iznosu od 238.355,00 kn.

* AOP-063 - POMOĆI PRORAČUNSKIM KORISNICIMA IZ PRORAČUNA KOJI IM NIJE NADLEŽAN Indeks 666,10



U 2020. godini, temeljem Ugovora o načinu utroška namjenskih financijskih sredstava između Ministarstva zdravstva i Zadarske županije KLASA: 401-01/20-1/8, URBROJ: 2198/1-01-20-2 od 13. studenoga 2020. godine, Općoj bolnici Zadar uplaćen je iznos od 34.115.625,00 kn, namijenjen u svrhu povećanja likvidnosti i radi sprječavanja obustave lijekova i zaštitne opreme. Uz navedenu namjensku uplatu, Općoj bolnici Zadar su također doznačena sredstva od strane Ministarstva zdravstva u sljedećim iznosima i za sljedeće namjene:

* *Servisiranje RTG uređaja za intervencijsku kardiologiju 401.880,00 kn*

*(Izmjena suglasnosti KLASA: 406-05/20-01/55, URBROJ: 534-05-3-1/4-20-12),*

* *Usluge integracije bolničkog informacijskog sustava (BIS) s CEZIH-om 150.000,00 kn*

*(Izmjena suglasnosti KLASA: 406-05/20-01/133, URBROJ: 534-05-3-1/4-20-04),*

* *Nabava Uređaja za višeslojnu kompjutoriziranu tomografiju (MSCT) 5.098.120,00 kn*

*(Suglasnost za financiranje KLASA: 406-05/20-1/55, URBROJ: 534-05-3-1/4-20-06),*

* *Nabava Mamografa s digitalnom tomosintezom 1.799.875,00 kn*

*(Suglasnost za financiranje KLASA: 406-05/20-01/34, URBROJ: 534-05-3-1/4-20-02),*

* *Nadogradnja sustava za EBUS 1.223.633,83 kn*

*(Suglasnost za financiranje KLASA: 406-05/20-01/117, URBROJ: 534-05-3-1/4-20-05),*

* *Nabava Endoskopskih uređaja s dodatnom opremom 997.206,34 kn*

*(Suglasnost za financiranje KLASA: 406-05/20-01/117, URBROJ: 534-05-3-1/4-20-05),*

* *Nabava Uređaja za sterilizaciju/autoklava 1.648.102,50 kn*

*(Suglasnost za financiranje KLASA: 406-05/20-01/117, URBROJ: 534-05-3-1/4-20-05),*

Općoj bolnici Zadar su u prvom i drugom kvartalu 2020. godine doznačena sredstva od strane mnogobrojnih općina i ostalih proračunskih korisnika u obliku tekućih i kapitalnih pomoći, od kojih je većina bila namijenjena kapitalnim ulaganjima, točnije nabavkama medicinske opreme u svrhu suzbijanja širenja zaraze bolesti COVID-19. U nastavku dajemo pregled doznačenih pomoći proračunskim korisnicima iz proračuna JLP(R)S u iznosima koje su doznačili Općoj bolnici Zadar u svrhu nabavke medicinske opreme za sprječavanje širenja zaraze bolesti COVID-19:

|  |  |  |  |
| --- | --- | --- | --- |
| *Općina Poličnik* |  |  | *19.420,00 kn* |
| *Općina Starigrad* |  |  | *50.000,00 kn* |
| *Općina Sukošan* |  |  | *10.000,00 kn* |
| *Općina Privlaka* |  |  | *50.000,00 kn* |
| *Općina Bibinje* |  |  | *20.000,00 kn* |
| *Općina Kukljica* |  |  | *10.000,00 kn* |
| *Općina Pakoštane* |  | *30.000,00 kn* |
| *Općina Polača* |  |  | *5.000,00 kn* |
| *Općina Gračac* |  |  | *5.000,00 kn* |
| *Općina Zemunik* |  |  | *13.900,00 kn* |
| *Općina Sv. Filip i Jakov* |  | *50.000,00 kn* |
| *Sveučilište u Zadru* |  | *250.000,00 kn* |
| *Nacionalni park Paklenica* | *75.000,00 kn* |
| *Grad Nin* |  |  | *30.000,00 kn* |
| *Općina Vir* |  |  | *50.000,00 kn* |
| *Općina Galovac* |  |  | *3.000,00 kn* |
| ***UKUPNO:*** |  |  | ***671.320,00 kn*** |

Grad Zadar je Općoj bolnici Zadar također uplatio namjenska sredstva iz svog proračuna, a pregled tih uplata je dan u nastavku:

* *Adaptacija potkrovlja zgrade Službe za ginekologiju i opstetriciju 319.142,50 kn,*
* *Nabavka respiratora (Sporazum o financiranju kupnje respiratora*

*URBROJ: 02-1789/20-1/20) 987.300,00 kn.*

Sveukupno su ostvareni veći prihodi od pomoći proračunskim korisnicima iz proračuna koji im nije nadležan u 2020. godini za 40.808.157,00 kn.

* AOP-066 - POMOĆI TEMELJEM PRIJENOSA EU SREDSTAVA indeks 714,8



Kroz 2020. godinu iskazani su značajno veći prihodi od Pomoći temeljem prijenosa EU sredstava, a koji se redom odnose na sljedeće projekte financirane kroz EU fondove unutar Opće bolnice Zadar:

* *Projekt "Izgradnja i opremanje dnevnih bolnica Odjela*

*za pulmologiju, onkologiju, infektologiju i dermatologiju*

*Opće bolnice Zadar te adaptacija i opremanje dnevne*

*bolnice Službe za kirurgiju" 11.848.797,71 kn,*

* *Projekt "Vaša sigurnost je u našim rukama" 457.046,00 kn,*
* *Projekt „Unaprjeđenje laboratorija i sustava*

*laboratorijske dijagnostike LAB-OP“ 545.065,85 kn.*

Dio prihoda u iznosu od 620.463,00 kn odnosi se na financiranje zapošljavanja zdravstvenih djelatnika-pripravnika i dijelom osoba koje su bile na stručnom osposobljavanju bez zasnivanja radnog odnosa (osoba čije je pripravništvo započelo u 2019. godini i završilo u 2020. godini), a koji je financiran iz EU fondova od strane Hrvatskog zavoda za zapošljavanje. Na stavci Pomoći temeljem prijenosa EU sredstava su u 2020. godini ostvareni veći prihodi u iznosu od 11.586.760,00 kn u odnosu na godinu ranije.

* AOP-069 – PRIJENOSI IZMEĐU PRORAČUNSKIH KORISNIKA ISTOG PRORAČUNA indeks -



Opća bolnica Zadar je u odnosu na 2019. godinu ostvarila 82.537,00 kn više na stavci Prijenosi između proračunskih korisnika istog proračuna, a koji se odnosi na Projekt *„Prevencija i rano otkrivanje za efikasnije liječenje* *karcinoma debelog crijeva i dojki ON-TIME“*, čiji je nositelj projekta Zavod za javno zdravstvo Zadar, a Opća bolnica Zadar je partner u sklopu navedenog projekta.

* AOP-075 - PRIHODI OD FINANCIJSKE IMOVINE (AOP 076 DO 082) indeks 80,4



U 2020. godini nastavljen je trend smanjenja ostvarenih prihoda od kamata na oročena sredstva i depozita po viđenju, te prihoda od zateznih kamata. Ukupna razlika prihoda od nefinancijske imovine iznosi 2.035,00 kuna (pad prihoda od 19,6% u odnosu na 2019. godinu).

* AOP-111 - PRIHODI PO POSEBNIM PROPISIMA (AOP 112 DO 118) indeks 81,6



Smanjenje kapaciteta rada zbog izbijanja epidemije bolesti COVID-19 uzrokovalo je značajan pad pojedinih vrsta prihoda (onih koji nisu vezani uz paušalnu uplatu „limita“) pa je tako Opća bolnica Zadar u 2020. godini ostvarila manje prihode od onih u 2019. godini: od Dopunskog zdravstvenog osiguranja 6.566.637,00 kuna manje, Participacije od SKZ-a i dijagnostike 274.930,00 kuna manje i Participacije za stacionar 221.495,00 kuna manje. Ukupno smanjenje prihoda po posebnim propisima u 2020. godini u odnosu na 2019. godinu iznosi 6.221.392,00 kuna manje (odnosno pad prihoda od 18,4%).

* AOP-124 - PRIHODI OD PRODAJE PROIZVODA I ROBE TE PRUŽENIH USLUGA (AOP 125+126) indeks 71,3



Osim značajnog pada prihoda po posebnim propisima, Opća bolnica Zadar je smanjenjem kapaciteta rada zbog izbijanja epidemije bolesti COVID-19 ostvarila i značajan pad prihoda od prodaje proizvoda i robe te pruženih usluga. Najznačajniji pad se odnosi na Prihode od sistematskih pregleda, gdje je Opća bolnica Zadar ostvarila 1.014.650,00 kuna manje prihode u 2020. godini u odnosu na 2019. godinu, potom na Prihode od privatnih osiguravatelja iz inozemstva u iznosu od 1.311.207,00 kuna, Prihode za od pruženih usluga drugim zdravstvenim ustanovama u iznosu od 264.946,00 kn, Prihode od neosiguranih osoba (SKZ-a i dijagnostika) u iznosu od 296.601,00 kn, Prihode od neosiguranih osoba – građana (stacionar) u iznosu od 162.704,00 kn, te Prihode od domaćih privatnih osiguravatelja u iznosu od 161.246,00 kuna.

Opća bolnica Zadar je u 2020. godini ukupno ostvarila 2.394.621,00 kuna manje prihode od prodaje proizvoda i robe, te pruženih usluga u odnosu na 2019. godinu (pad od 28,70% u odnosu na prethodno razdoblje).

* AOP-127 – DONACIJE OD PRAVNIH I FIZIČKIH OSOBA IZVAN OPĆEG PRORAČUNA (AOP 128+129) Indeks 251,2



U odnosu na prethodno razdoblje, Opća bolnica Zadar ostvarila je značajno veće prihode od donacija od pravnih i fizičkih osoba izvan opće proračuna. Najveći iznos donacija namijenjen je opremanju Opće bolnice Zadar specijaliziranom medicinskom opremom za suzbijanje širenja bolesti COVID-19 u iznosu od 5.947.587,00 kuna. Ukupno povećanje prihoda od donacija u 2020. godini u odnosu na 2019. godinu iznosi 5.261.804,00 kune.

* AOP-131 – PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA (AOP 132 DO 134) Indeks 131,2



U 2020. godini ostvareni su veći prihodi iz nadležnog proračuna za financiranje redovne djelatnosti proračunskih korisnika, temeljem Odluke o raspodjeli financijskih sredstava ostvarenih prodajom nekretnina zgrade i zemljišta Zavoda za javno zdravstvo Zadar (KLASA: 406-01/20-01/16, URBROJ: 2198/1-02-20-3), kojom su Općoj bolnici Zadar dodijeljena sredstva u iznosu od 10.834.455,99 kn i namijenjena preseljenju polikliničkih djelatnosti iz paviljona Bolnice u zgradu Poliklinike Opće bolnice Zadar. Sredstva su namijenjena dovođenju ROH-BAU prostora u funkciju, te opremanju istih specijaliziranim namještajem i medicinskom opremom za obavljanje zdravstvene djelatnosti u razini minimalnih standarda za pružanje zdravstvene zaštite. Ukupno povećanje prihoda iz nadležnog proračuna za financiranje redovne djelatnosti proračunskih korisnika u 2020. godini iznosi 3.387.966,00 kune više u odnosu na prethodno razdoblje (31,20% veći prihodi u odnosu na 2019. godinu).

* AOP-136 - KAZNE, UPRAVNE MJERE I OSTALI PRIHODI (AOP 137+147) Indeks 58,7



Ostvareni su prihodi od kazni, upravnih mjera i ostalih prihoda u 2020. godini u iznosu od 1.152.367,00 kuna. U odnosu na 2019. godinu smanjenje iznosi 811.563,00 kn (pad od 41,30%). Razlika se u najvećoj mjeri odnosi na smanjenje prihoda od popusta dobavljača u iznosu od 132.984,00 kuna, zatim na otpise obveza od dobavljača u iznosu od 170.441,00 kn (kojih u 2020. godini nije bilo), na smanjenje prihoda od refundacija po osnovi dežurstava i ugovora o poslovnoj suradnji u iznosu od 330.496,00 kuna, te ostalih i nespomenutih prihoda u iznosu od 394.922,00 kuna.

* **AOP-148 - RASHODI POSLOVANJA Indeks 111,4**

**OSTVARENI RASHODI PRETHODNA GODINA 362.547.569,00 kuna**

**OSTVARENI RASHODI TEKUĆA GODINA 403.731.853,00 kune**

Promatrajući u cijelosti odstupanje ukupno ostvarenih rashoda u izvještajnom razdoblju u odnosu na ostvarene rashode prethodne godine i pojedinačno analizirajući rashode poslovanja po pojedinim računima iz računskog plana zabilježena su sljedeća odstupanja:

* AOP-150 – PLAĆE (BRUTO) (AOP 151 DO 154) Indeks 112,0



Temeljem odluke Vrhovnog suda Republike Hrvatske od dana 10. prosinca 2019. godine, vezan uz različitu sudsku praksu glede prava na uvećanje plaće za sate ostvarene u prekovremenom radu djelatnika u zdravstvu, Vrhovni sud zauzeo je pravno shvaćanje da djelatnici u zdravstvu za vrijeme važenja Kolektivnog ugovora za djelatnost zdravstva i zdravstvenog osiguranja (Narodne novine br. 143/15 i 96/15) koji u redovnom radu imaju pravo na uvećanje plaće za posebne uvjete rada iz čl. 57. KU i pravo na uvećanje plaće za iznimnu odgovornost za život i zdravlje ljudi iz čl. 59. KU, imaju pravo na te dodatke (kumulativno) i za sate ostvarene u prekovremenom radu. Temeljem ove odluke donesene su pojedinačne sudske presude, temeljem kojih su sklopljene sudske nagodbe sa tužiteljima (zaposlenicima) o obročnoj otplati duga. Razlika plaće za prekovremene sate rada se odnosi na razdoblje od prosinca 2013. godine do travnja 2020. godine. Sklopljeno je ukupno 11 sudskih nagodbi za koje je isplata obroka otpočela u 2020. godini. Dodatkom III Kolektivnog ugovora za djelatnost zdravstva i zdravstvenog osiguranja (stupio na snagu 01. travnja 2020. godine) značajno se promijenio način obračunavanja prekovremenih sati rada, a uz izbijanje epidemije bolesti COVID-19, Odlukom Ministarstva zdravstva određene su naknade plaća radnicima u sustavu zdravstva za vrijeme prekida rada dok čekaju poziv poslodavca, naknade plaće radnicima u sustavu zdravstva za vrijeme samoizolacije, korištenje godišnjih odmora, te određivanje slobodnih dana umjesto uvećanja plaće za prekovremeni rad.

Gore navedeni razlozi su doveli do značajnog porasta rashoda za bruto plaće Opće bolnice Zadar u 2020. godini u odnosu na 2019. godinu, i to za 19.779.049,00 kuna (12,00% više u odnosu na 2019. godinu).

* AOP-156 – DOPRINOSI NA PLAĆE (AOP 157 DO 159) Indeks 110,6



Povećanje rashoda za Doprinose na plaće je u izravnoj korelaciji s svime gore navedenim, a poglavito odlukom Vrhovnog suda Republike Hrvatske, Dodatka III. Kolektivnom ugovoru za djelatnost zdravstva i zdravstvenog osiguranja i Odluke Ministarstva zdravstva koja je detaljnije obrazložena pod AOP-150 – Plaće (bruto). U odnosu na 2019. godinu, rashodi za Doprinose na plaće porasli su za 2.513.745,00 kn (10,60% više u odnosu na 2019. godinu).

* **AOP-166 – RASHODI ZA MATERIJAL I ENERGIJU Indeks 113,7**



Opća bolnica Zadar je u 2020. godini značajno povećala rashode za materijal i energiju.

Najznačajnije povećanje se odnosi na porast rashoda za lijekove u iznosu od 6.838.857,00 kuna, potrošnog medicinskog materijala u iznosu od 6.025.033,00 kuna, rashoda za službenu, radnu i zaštitnu odjeću i obuću nabavljenu u svrhu sprječavanja širenja zaraze bolesti COVID-19 u iznosu od 2.426.796,00 kn više u 2020. godini u odnosu na 2019. godinu. Osim ovih rashoda, porasli su i rashodi sitnog inventara, a koji se odnose na nabavku neophodnog sitnog inventara za potrebe opremanja prostora za izolaciju pacijenata zaraženih virusom SaRS-CoV-2, za koje su rashodi porasli za 809.907,00 kn (89,20% više u odnosu na 2019. godinu).

* **AOP-174 – RASHODI ZA USLUGE Indeks 116,8**



*Isječak iz obrasca PR-RAS 2020. godine*

* AOP-175 – USLUGE TELEFONA, POŠTE I PRIJEVOZA Indeks 130,0

Rashodi za usluge telefona, pošte i prijevoza porasli su u 2020. godini za 136.499,00 kn radi povećanja broja izlaznih linija za telefoniju, većeg broja specijaliziranih pošiljki medicinskih uzoraka na analizu u udaljene centre, te izmjena cijena vezanih uz ugovaranje istih u 2020. godini u odnosu na 2019. godinu.

* AOP-176 – USLUGE TEKUĆEG I INVESTICIJSKOG ODRŽAVANJA Indeks 130,7

Značajno povećanje rashoda za usluge u 2020. godini odnosi se na Usluge tekućeg i investicijskog održavanja, radi održavanja nužne i neophodne medicinske opreme funkcionalnom i očuvanjem kvalitete pružanja javnozdravstvene zaštite. Od značajnijih rashoda za tekuće i investicijsko održavanje mogu se izdvojiti:

* *Servisiranje RTG uređaja za intervencijsku kardiologiju*

*(dio rashoda za navedeni servis pokriven sredstvima isplaćenima*

*od strane Ministarstva zdravstva temeljem Izmjene suglasnosti*

*KLASA: 406-05/20-01/55, URBROJ: 534-05-3-1/4-20-12) 1.166.352,50 kn,*

* *Zamjena cijevi na Radspeed CH-200 RTG uređaju*

*(pokriven u cijelosti iz Decentraliziranih sredstava) 245.000,00 kn,*

* *Servis operacijskih stolova*

*(pokriven u cijelosti iz redovnih sredstava Ustanove) 147.625,03 kn,*

* *Servis i dopuna helija na uređaju Magnetom Aera*

*(pokriven u cijelosti iz Decentraliziranih sredstava) 332.278,31 kn.*

* AOP-177 – USLUGE PROMIDŽBE I INFORMIRANJA Indeks 122,2

Porast rashoda za usluge promidžbe i informiranja odnose se ponajviše na rashode vezane uz provođenje natječaja vezanih uz javnu nabavu, što uključuje objavu natječaja na stranica Elektroničkog oglasnika javne nabave (EOJN) Narodnih novina d.d., kao i objavljivanje obavijesti o odabiru. Rashodi za usluge promidžbe i informiranja su porasli za 52.596,00 kuna u odnosu na 2019. godinu.

* AOP-178 – KOMUNALNE USLUGE Indeks 88,2

Do pada rashoda za komunalne usluge došlo je radi bolje kontrole rashoda, naročito u opskrbi vodom, gdje je u prethodnim razdobljima dolazilo do značajnih utrošaka radi puknuća vodovodnih cijevi unutar bolničkog paviljona. Sanacijom vodovodnih cijevi u sklopu tekućeg i investicijskog održavanja, rashodi za komunalne usluge u 2020. godini smanjili su se za 283.934,00 kuna (11,80% manji u odnosu na 2019. godinu).

* AOP-179 – ZAKUPNINE I NAJAMNINE Indeks 165,3

Povećanje rashoda za zakupnine i najamnine se u najvećoj mjeri odnose na najam računala i računalne opreme.

* AOP-180 – ZDRAVSTVENE I VETERINARSKE USLUGE Indeks 87,5

Potrebno je istaknuti pad rashoda za Zdravstvene i veterinarske usluge, koje su se smanjile u 2020. godini za 564.871,00 kuna u odnosu na 2019. godinu radi manjeg obujma posla, te sukladno tome manjih zahtjeva za dijagnostičkim pregledima, pretragama i medicinskim analizama od strane sudarnih ustanova.

* AOP-181 – INTELEKTUALNE I OSOBNE USLUGE Indeks 120,7

Porast rashoda za intelektualne usluge u iznosu od 243.951,00 kn u odnosu na 2019. godinu (20,70% više nego u 2019. godini) vezan je uz kapitalni projekt financiran iz Eu sredstava „Izgradnja i opremanje dnevnih bolnica Odjela za pulmologiju, onkologiju, infektologiju i dermatologiju Opće bolnice Zadar te adaptacija i opremanje dnevne bolnice Službe za kirurgiju“ i odnosi se na sljedeće stavke:

* *Pilot projekt „Primjena betona od recikliranog materijala“ 243.000,00 kn,*
* *Uslugu izrade dokumentacije i provedbu javne nabave 53.125,00 kn.*
* AOP-182 – RAČUNALNE USLUGE Indeks 161,5

Značajnije povećanje rashoda za računalne usluge odnosi se ponajprije na Integraciju BIS-a s centralnim eNaručivanje sustavom: eNaručivanje, eLista čekanja, Prioritetno naručivanje, Centralni kalendar (sredstva osigurana Izmjenom suglasnosti KLASA: 406-05/20-01/133, URBROJ: 534-05-3-1/4-20-04 od strane Ministarstva zdravstva, ostatak osiguran financiranjem iz redovnih sredstava Opće bolnice Zadar) te na Integraciju eDelphyn transfuzijskog sustava HZTM-a i BIS-a.

* AOP-183 – OSTALE USLUGE Indeks 115,7

Rast rashoda za ostale usluge uzrokovan je ponajprije epidemijom bolesti COVID-19, što je dovelo do stvaranja veće količine infektivnog otpada kojega je trebalo propisno zbrinuti, sukladno Pravilniku o gospodarenju medicinskim otpadom (NN 56/19). Rashodi za usluge zbrinjavanja infektivnog otpada su tako porasli za 582.249,00 kn u 2020. godini u odnosu na 2019. godinu (što je skoro pa gotovo dvostruko veći trošak u 2020. godini u odnosu na 2019. godinu).

* AOP-184 – NAKNADE TROŠKOVA OSOBAMA IZVAN RADNOG ODNOSA Indeks 36,1



Smanjenje u iznosu od 49.231,00 kn u odnosu na 2019. godinu za Naknade troškova osobama izvan radnog odnosa uzrokovano je ukidanjem mjere stručnog osposobljavanja za rad bez zasnivanja radnog odnosa u 2020. godini.

* AOP-193 FINANCIJSKI RASHODI Indeks 5,0



U odnosu na 2019. godinu, u 2020. godini nije bilo pravomoćnih sudskih presuda koje su mogle dovesti do obračuna zateznih kamata, kao što je to bilo u 2019. godini, kada je pravomoćna presuda Visokog trgovačkog suda Republike Hrvatske utjecala na porast rashoda za zatezne kamate po sudskim presudama. Također je primjetan značajan pad rashoda za negativne tečajne razlike i razlike zbog primjene valutne klauzule, koje su u direktnoj korelaciji s padom prihoda od privatnih osiguravajućih društava iz inozemstva, a iz razloga izbijanja epidemije bolesti COVID-19, što je dovelo do zaključavanja gospodarstava, ne samo na razini Republike Hrvatske, nego i na razini cjelokupnog svijeta. Navedeno zaključavanje dovelo je do smanjenja međunarodnih putovanja, a time ujedno i do smanjene potražnje za zdravstvenim uslugama od strane inozemnih posjetitelja.

* **AOP-222 POMOĆI INOZEMNIM VLADAMA Indeks -**



Opća bolnica Zadar je u 2020. godini, kao vodeći partner u projektu „Unaprjeđenje laboratorija i sustava laboratorijske dijagnostike LAB-OP“ zadužena za koordinaciju svih projektnih aktivnosti što uključuje opravdavanje troškova vezanih uz projekt, te prijenos opravdanih troškova prema prekograničnim partnerima (Ministarstvu rada, zdravstva, socijalne skrbi i prognanih Herceg-bosanskog kantona za implementaciju laboratorijskog informacijskog sustava, te Opštoj bolnici Bar za implementaciju pneumatskog sustava cijevi i laboratorijskog informacijskog sustava). Sredstva su u cijelosti pokrivena iz fondova EU.

* **AOP-246 OSTALE NAK. GRAĐANIMA I KUĆANSTVIMA IZ PRORAČ. Indeks 82,3**



Na pad izdataka za školarine u odnosu na 2019. godinu u ukupnom iznosu od 51.034,00 kuna utjecala je manja obveza plaćanja (manji broj specijalizanata) postdiplomskog specijalističkog studija za liječnike specijalizante, te se nastavlja trend smanjenja ostalih naknada građanima i kućanstvima iz proračuna.

* **AOP-258 TEKUĆE DONACIJE (AOP 259 DO 261) Indeks 00,0**



Tijekom 2020. godine iz proračuna OB Zadar nisu ostvareni rashodi za tekuće donacije.

* **AOP-266 KAZNE, PENALI I NAKNADE ŠTETE (AOP 267 DO 271) Indeks 82,6**



U odnosu na 2019. godinu, Opća bolnica Zadar je u 2020. godini imala 27.863,00 kn manje rashode za Kazne, penale i naknade šteta. To se ponajviše odnosi na smanjenje ugovornih kazni i ostalih naknada šteta, naročito u pogledu troškova žalbenih postupaka u sklopu javne nabave, kojih je u 2019. godini bilo puno više nego što je to bio slučaj u 2020. godini.

* **AOP-289 - PRIHODI OD PRODAJE NEFINANCIJSKE IMOVINE Indeks 39,7**

**OSTVARENI RASHODI PRETHODNA GODINA 33.120,00 kuna**

**OSTVARENI RASHODI TEKUĆA GODINA 13.163,00 kuna**





Prihodi od prodaje nefinancijske imovine u 2020. godini pali su u prosjeku za 60,30%, odnosno financijski su pali za 19.957,00 kn. Za razliku od 2019. godine, kada je Opća bolnica Zadar prodala prijevozna sredstva koja više nisu bila financijski isplativa za održavanje, u 2020. godini nije bilo dodatnih prihoda od prodaje prijevoznih sredstava ili bilo kakve druge imovine za koju je Opća bolnica Zadar mogla ostvariti prihode od prodaje na tržištu.

* **AOP-341 - RASHODI ZA NABAVU NEFINANCIJSKE IMOVINE Indeks 263,3**

**OSTVARENI RASHODI PRETHODNA GODINA 20.897.495,00 kuna**

**OSTVARENI RASHODI TEKUĆA GODINA** **55.027.528,00 kuna**

Ostvareno je značajno povećanje rashoda za nabavu nefinancijske imovine u odnosu na isto razdoblje protekle godine.

Radi prilagođavanja uvjeta poslovanja zbog izbijanja epidemije bolesti COVID-19, reorganizacije rada bolničkih odjela, Opća bolnica Zadar morala je prilagoditi prostore, te nabaviti prikladnu medicinsku opremu za zbrinjavanje zaraženih pacijenata, a u isto vrijeme i održavati visoku kvalitetu i razinu javne zdravstvene zaštite koju pruža svim ostalim pacijentima. Nadalje, temeljem Odluke o raspodjeli financijskih sredstava ostvarenih prodajom nekretnina zgrade i zemljišta Zavoda za javno zdravstvo Zadar (KLASA: 406-01/20-01/16, URBROJ: 2198/1-02-20-3), kojom su Općoj bolnici Zadar dodijeljena sredstva u iznosu od 10.834.455,99 kn, Opća bolnica Zadar je dio sredstava iskoristila za dovođenje ROH-BAU prostora u funkciju te opremanje istih specijaliziranim namještajem i medicinskom opremom za obavljanje zdravstvene djelatnosti u razini minimalnih standarda za pružanje zdravstvene zaštite, ponajviše u pogledu opremanja novog prostora Centralnog laboratorija u prizemlju zgrade Poliklinike. Nastavljena je i gradnja zgrade dnevnih bolnica, financirana bespovratnim sredstvima iz fondova EU. Zahvaljujući mnogobrojnim donacijama, kako u novcu, tako i u naravi, Opća bolnica Zadar je za potrebe zbrinjavanja pacijenata zaraženih virusom SARS-CoV-2, nabavila odgovarajuće medicinske uređaje, a iz vlastitih sredstava je, sukladno mjerama racionalizacije poslovanja, nabavljala samo neplaniranu, hitnu i neophodnu medicinsku opremu. U tablici ispod dan je sažeti prikaz svih kapitalnih ulaganja prema izvorima financiranja koje je Opća bolnica Zadar imala u 2020. godini.

**Struktura rashoda za nabavu nefinancijske imovine po izvorima financiranja u 2020. godini**







**Rezultat poslovanja**



* **AOP-632 MANJAK PRIHODA I PRIMITAKA**

Manjak prihoda i primitaka za 2020. godinu iznosi 40.121.945,00 kuna.

Razlog negativnog financijskog poslovanja u najvećoj mjeri leži u činjenici naglog povećanja rashoda (nabavka medicinske opreme, prilagodbe prostora, nabavke zaštitne opreme, izmjenama kolektivnog ugovora i uputa za isplatu plaća i sl.), te zbog smanjenog obujma rada i značajnog smanjenja prihoda, a sve uslijed prilagodbe novim okolnostima uzrokovanim Odlukama Nacionalnog stožera civilne zaštite, resornog Ministarstva, a vezano za prisutnost i utjecaj virusa SARS-CoV-2.

Sve propisane prilagodbe (prostora opreme i sl.) zahtijevale su velike izdatke, te tako značajno povećale rashode poslovanja u odnosu na 2019. godinu. U razdoblju siječanj – prosinac 2020. godine, rashodi poslovanja povećani su u odnosu na isto razdoblje protekle godine, i to:

* Rashodi za lijekove porasli su za 6.838.857,00 kuna;
* Rashodi za potrošni medicinski materijal porasli su za 6.025.033,00 kuna;
* Rashodi za zaštitnu odjeću i obuću porasli su za 2.426.796,00 kuna;
* Tekuće i investicijsko održavanje građevinskih objekata i opreme porasli su za: 1.921.345,00 kuna;

*(građevinske preinake Odjela i instalacija sustava video nadzora i kontrole pristupa COVID pozitivnim osobama, te nužni popravci i izmjene rezervnih dijelova na sofisticiranoj medicinskoj opremi)*

* Ugrađeni su sustavi za centralnu opskrbu kisikom s pripadajućim materijalima i uređajima, te ostali sitni inventar (posteljno rublje, instrumenti, medicinska pomagala i sl.) za opremanje COVID odjela u iznosu od 1.675.765,00 kuna;
* Osim navedenog na porast rashoda je utjecalo i značajno povećanje rashoda za zbrinjavanje infektivnog otpada koji su porasli za 530.000,00 kuna, dok su rashodi za pranje „COVID“ posteljine iznosili 219.154,00 kuna.

Sukladno uputama nadležnog ministarstva Bolnica je smanjila svoj obujam rada, a djelatnike rasporedila na slobodne dane koji su sukladno naputcima plaćeni po prosjeku zadnjih tri mjeseca (s uključenim svim dodatcima za prekovremene, dežurstva i sl.). Djelatnicima koji su u samoizolaciji (sukladno istom naputku) Bolnica je isplaćivala punu plaću, a onima koji rade sa COVID pacijentima i uvećanje od 10% na osnovnu plaću. Sve navedeno, uz dvije izmjene prava iz granskog Kolektivnog ugovora uzrokovalo je ukupno povećanje rashoda za zaposlene u odnosu na proteklu godinu za 21.305.303,00 kuna.

Sukladno Odlukama nacionalnog stožera, te resornog ministarstva smanjen je obujam rada u pojedinim periodima godine što je uzrokovalo značajan pad pojedinih vrsta prihoda (onih koji nisu vezani uz paušalnu uplatu „limita“) pa je tako Bolnica za razdoblje siječanj – prosinac ostvarila manje prihode od onih u 2019. godini od:

* Proračuna (HZZO – osnovno osiguranje): 6.419.966,00 kuna
* Dopunskog zdravstvenog osiguranja u iznosu od: 6.566.637,00 kune;
* Ostalih prihoda od strane HZZO-a izvan „limita“ od: 12.809.144,00 kune;
* Prihoda od pruženih usluga drugim zdravstvenim ustanovama: 264.948,00 kuna;
* Prihod od sistematskih pregleda, domaćih osiguranja, neosiguranih osoba i sl.: 2.867.105,00 kuna i
* Prihoda od participacije 487.016,00 kuna;

Sve navedeno značajno je povećalo rashode i smanjilo prihode iz redovnog poslovanja što je rezultiralo da Opća bolnica Zadar u svojim poslovnim knjigama za 2020. godinu bilježi ukupan manjak poslovanja u iznosu od 40.121.945,00,00 kuna, a što je u konačnici uzrokovalo značajno smanjenje tekuće likvidnosti, te povećanje dospjelih obveza u odnosu na stanje 31.12.2019. godine za 27.484.390,00 kuna.

* **AOP-636 - MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU**

Manjak prihoda za pokriće u sljedećem razdoblju iznosi 111.968.672,00 kuna.

Iskazani manjak prihoda i primitaka za pokriće u sljedećem razdoblju rezultat je djelomične sanacije poslovanja 2013. godine (dospjele obveza na dan 31.12.2013. godine) kao i iskazanog manjka prihoda i primitaka za 2014. godinu, viška prihoda u iznosu od 3.481.905,00 kuna za 2015. godinu, manjka poslovanja za 2016. godinu u iznosu od 16.635.933,00 kune, viška prihoda nad rashodima za 2017. godinu u iznosu od 2.131.344,00 kune, viška prihoda nad rashodima za 2018. godinu u iznosu od 966.862,00 kune, viška prihoda nad rashodima za 2019. godinu u iznosu od 2.370.418,00 kuna, te manjka prihoda za 2020. godinu u iznosu od 40.121.945,00 kuna.

Ukupni preneseni manjak u iznosu od 111.968.672,00 kuna pokrit će se sukladno Akcijskom planu pokrića sukcesivnog manjka u financijskom poslovanju, koji će se donijeti po provedenim prvim izmjenama i dopunama financijskog plana za 2021. godinu, a sve sukladno Uputama Ministarstva financija KLASA: 400-04/17-02/14, URBROJ: 513-05-01/17-2 od 13. listopada 2017. godine.

Planirani manjak prihoda za pokriće iskazanog manjka se namjerava ostvariti u najvećoj mjeri najavljenim izmjenama Ugovaranja od strane HZZO - a, te povećanjem ovih prihoda tj. plaćanju po izvršenju / fakturi uz neophodnu korekciju cijena DTS-a i DTP-a koje bi trebale uvažiti: trenutnu situaciju vezanu za COVID pandemiju, izmjene u fiskalnoj politici države (zakon o PDV-u), izmjene na tržištu roba i usluga, izmjene cijena rada uslijed izmjena Zakona o radu i kolektivnih ugovora, uputa Ministarstva zdravstva o načinima obračuna plaća, ostalih zakonskih propisa i pravilnika (zaštite na radu, pravilnika o specijalističkom usavršavanju, pravilniku o minimalnim uvjetima za obavljanje djelatnosti i slično). Svim navedenim mjerama trebala bi prethoditi jednokratna mjera pomoći kojom bi se sanirali dugovi proizašli iz Odluka Nacionalnog stožera civilne zaštite i resornog ministarstva, a vezano za pružanje zdravstvene zaštite pacijentima oboljelima od virusa SARS-CoV-2 i s tim u vezi smanjenog obujma rada i povećanih rashoda poslovanja.

Uz sve navedeno Bolnica i dalje namjerava provoditi aktivnosti i mjere usmjerene ka otklanjanju nastanka negativnog poslovanja, a sve sukladno mjerama Akcijskog plana pokrića sukcesivnog manjka u financijskom poslovanju.

Sukladno Zakonu o zdravstvenoj zaštiti, jasno je da je zadatak zdravstvenih ustanova pružati kvalitetnu i dostupnu zdravstvenu zaštitu svim potrebitim pacijentima i da su se zdravstvene ustanove morale prilagoditi svim svojim kapacitetima (kadrovskim, opremom, prostorno i sl.) novonastaloj situaciji uzrokovanoj prisustvom SARS-CoV-2 virusa na način da pruže najbolju moguću skrb oboljelim pacijentima. Sve navedeno dovelo je do značajnog poremećaja u financijskom poslovanju i tekuće likvidnosti koje nije bilo moguće sanirati većim radom jer je on bio onemogućen. Povrh svega zdravstvene ustanove obvezne su poštovati sve izmjene u radničkim pravima, pravima pacijenata, izmjena pravilnika, uputa i slično koje su rezultirali povećanja na rashodovnoj strani. Također, jasno je da su sredstva za zdravstvo limitirana i da zdravstvo mora participirati u općim mjerama racionalizacije i stabilizacije, međutim, ne može se od bolničkih ustanova očekivati da uspješno posluju ukoliko stvarno izvršeni rad nije odgovarajuće vrednovan niti plaćen, a rad i ulaganja proizašli iz više sile i odlukama na koje menadžment Ustanove, nije imao ili je imao jako mali utjecaj, nije adekvatno subvencioniran. Opetovano ponavljamo kako plaćanje bolnicama temeljem fakturirane realizacije, odnosno ostvarenog programa rada bi trebao dovesti do restrukturiranja, uravnoteženosti tekućih prihoda i rashoda, pa bi se jedino tada u slučaju OB Zadar *(nakon sanacije rashoda proizašlih iz pandemije SARS-CoV-2 i dodatnim Odlukama koje imaju utjecaj na rashodovnu stranu)* osigurao višak sredstava za pokriće manjka iz proteklih godina u periodu od tri godine.

U Zadru, 31.01.2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pomoćnik ravnatelja za financijsko poslovanje

Boško Katić struč.spec.oec..

Zakonski predstavnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ravnatelj:

Željko Čulina dr.med.